CELEX: 32017R0842
Language: hu
Date: 2017-05-17 00:00:00
Title: A Bizottság (EU) 2017/842 végrehajtási rendelete (2017. május 17.) a kis kockázatú Coniothyrium minitans CON/M/91-08 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása megújításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg. )

18.5.2017   
            
            
               HU
            
            
               Az Európai Unió Hivatalos Lapja
            
            
               L 125/16
            
         A BIZOTTSÁG (EU) 2017/842 VÉGREHAJTÁSI RENDELETE
   (2017. május 17.)
   a kis kockázatú Coniothyrium minitans CON/M/91-08 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása megújításáról, továbbá az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 22. cikke (1) bekezdésére, összefüggésben 20. cikke (1) bekezdésével,
   mivel:
   
               (1)
            
            
               A 2003/79/EK bizottsági irányelv (2) nyomán a Coniothyrium minitans CON/M/91-08 törzs hatóanyag felvételre került a 91/414/EGK tanácsi irányelv (3) I. mellékletébe.
            
         
               (2)
            
            
               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.
            
         
               (3)
            
            
               A Coniothyrium minitans CON/M/91-08 törzs hatóanyagnak az 540/2011/EU végrehajtási rendelet mellékletének A. részében megállapított jóváhagyása 2017. október 31-én lejár.
            
         
               (4)
            
            
               A 844/2012/EU bizottsági végrehajtási rendelet (5) 1. cikkének megfelelően az említett cikkben előírt határidőn belül kérelmet nyújtottak be a Coniothyrium minitans CON/M/91-08 törzs hatóanyag jóváhagyásának meghosszabbítására.
            
         
               (5)
            
            
               A kérelmező a 844/2012/EU végrehajtási rendelet 6. cikkének megfelelően előírt kiegészítő dossziékat benyújtotta. A referens tagállam a kérelmet hiánytalannak találta.
            
         
               (6)
            
            
               A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2015. május 29-én benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
            
         
               (7)
            
            
               A Hatóság a megújításértékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összegző dossziét.
            
         
               (8)
            
            
               A Hatóság 2016. június 8-án eljuttatta a Bizottsághoz arra vonatkozó következtetéseit (6), hogy a Coniothyrium minitans CON/M/91-08 törzs várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2016. december 6-án ismertette a Coniothyrium minitans CON/M/91-08 törzsre vonatkozó vizsgálati jelentés tervezetét a Növények, Állatok, Élelmiszerek és Takarmányok Állandó Bizottságával.
            
         
               (9)
            
            
               A kérelmező lehetőséget kapott arra, hogy a megújítási jelentéssel kapcsolatban észrevételeket tegyen.
            
         
               (10)
            
            
               Legalább egy, a Coniothyrium minitans CON/M/91-08 törzset tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért a Coniothyrium minitans CON/M/91-08 törzs jóváhagyását helyénvaló meghosszabbítani.
            
         
               (11)
            
            
               A Coniothyrium minitans CON/M/91-08 törzs jóváhagyásának meghosszabbítására vonatkozó kockázatértékelés korlátozott számú reprezentatív használaton alapul, amelyek azonban nem korlátozzák azon használatokat, amelyek tekintetében a Coniothyrium minitans CON/M/91-08 törzset tartalmazó növényvédő szerek engedélyezhetők. Ezért nem indokolt fenntartani a gombaölő szerként való felhasználásra történő korlátozást.
            
         
               (12)
            
            
               A Bizottság továbbá úgy ítéli meg, hogy a Coniothyrium minitans CON/M/91-08 törzs az 1107/2009/EK rendelet 22. cikke szerinti kis kockázatú hatóanyag. A Coniothyrium minitans CON/M/91-08 törzs nem minősül aggályos anyagnak, és megfelel az 1107/2009/EK rendelet II. mellékletének 5. pontjában meghatározott feltételeknek. A Coniothyrium minitans CON/M/91-08 törzs egy a környezetben természetesen előforduló vad típusú törzs. Az emberekre vagy állatokra nem patogén. Az 1107/2009/EK rendelet által jóváhagyott felhasználások esetében a valós helyzetekben jellemző természetes kitettséghez képest várhatóan elhanyagolható mértékű további expozíció éri az embereket, az állatokat és a környezetet.
            
         
               (13)
            
            
               Ezért a Coniothyrium minitans CON/M/91-08 törzs mint kis kockázatú hatóanyag jóváhagyását helyénvaló meghosszabbítani. Az 1107/2009/EK rendelet 13. cikkének (4) bekezdése szerint az 540/2011/EU végrehajtási rendelet mellékletét ennek megfelelően módosítani kell.
            
         
               (14)
            
            
               Az 1107/2009/EK rendelet 14. cikke (1) bekezdésének a rendelet 6. cikkével összefüggésben értelmezett rendelkezései alapján, valamint a jelenlegi tudományos és műszaki ismeretek fényében ugyanakkor a jóváhagyás feltételeit bizonyos feltételekkel és korlátozásokkal kell kiegészíteni.
            
         
               (15)
            
            
               Az 1107/2009/EK rendelet 20. cikke (3) bekezdésének a 13. cikk (4) bekezdésével összefüggésben értelmezett rendelkezései értelmében az 540/2011/EU végrehajtási rendelet mellékletét ennek megfelelően módosítani kell.
            
         
               (16)
            
            
               Az (EU) 2016/950 bizottsági végrehajtási rendelet (7)2017. október 31-ig meghosszabbította a Coniothyrium minitans CON/M/91-08 törzs jóváhagyási időszakát annak érdekében, hogy a jóváhagyás meghosszabbítására irányuló eljárás az anyag jóváhagyásának lejártát megelőzően befejeződhessen. Ugyanakkor mivel a jóváhagyás meghosszabbítására vonatkozó határozatot a lejárat kiterjesztett időpontját megelőzően meghozták, ez a rendelet a 2017. augusztus 1-jétől alkalmazandó.
            
         
               (17)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A hatóanyag jóváhagyásának meghosszabbítása
   Az I. mellékletben meghatározott Coniothyrium minitans CON/M/91-08 törzs hatóanyag jóváhagyása az ugyanabban a mellékletben foglalt feltételekkel meghosszabbításra kerül.
   2. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet melléklete e rendelet II. mellékletének megfelelően módosul.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2017. augusztus 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 2003/79/EK irányelve (2003. augusztus 13.) a 91/414/EGK tanácsi irányelvnek a Coniothyrium minitans hatóanyagként való felvétele céljából történő módosításáról (HL L 205., 2003.8.14., 16. o.).
   
      (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).
   
      (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
   
      (6)  EFSA Journal 2016;14(7):4517, 16. o. Online elérhető a következő címen: www.efsa.europa.eu.
   
      (7)  A Bizottság (EU) 2016/950 végrehajtási rendelete (2016. június 15.) az 540/2011/EU végrehajtási rendeletnek a 2,4-DB, a béta-ciflutrin, a karfentrazon-etil, a Coniothyrium minitans CON/M/91-08 törzs (DSM 9660), a ciazofamid, a deltametrin, a dimeténamid-P, az etofumeszát, a fenamidon, a flufenacet, a flurtamon, a foramszulfuron, a fosztiazát, az imazamox, a jódszulfuron, az iprodion, az izoxaflutol, a linuron, a malein-hidrazid, a mezotrion, az oxaszulfuron, a pendimetalin, a pikoxistrobin, a sziltiofam és trifloxistrobin hatóanyagok jóváhagyási időtartamának meghosszabbítása tekintetében történő módosításáról (HL L 159., 2016.6.16., 3. o.).
   
      I. MELLÉKLET
      
                  Közhasználatú név, azonosító szám
               
               
                  IUPAC-név
               
               
                  Tisztaság (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Egyedi rendelkezések
               
            
                  
                     Coniothyrium minitans CON/M/91-08 törzs
                  Elérhetőségi száma a „Deutsche Sammlung von Mikroorganismen” (DSM) növénykultúra-gyűjteményben: DSM 9660
                  CIPAC-szám: 614
               
               
                  tárgytalan
               
               
                  Csíraképes spórák minimális száma:
                  1 × 1012 CFU/kg
               
               
                  2017. augusztus 1.
               
               
                  2032. július 31.
               
               
                  Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Coniothyrium minitans CON/M/91-08 törzsről szóló felülvizsgálati jelentésben és különösen annak I. és II. függelékében található megállapításokat.
                  Az átfogó értékelésben a tagállamoknak fokozott figyelmet kell fordítaniuk a következőkre:
                  
                              —
                           
                           
                              a szert kezelők és más dolgozók biztonsága, tekintettel arra, hogy a mikroorganizmusokat potenciális szenzibilizálóknak kell tekinteni.
                           
                        A gyártónak a gyártási folyamat során biztosítania kell a környezeti feltételek szigorú fenntartását és a minőség-ellenőrzési célú elemzést.
                  A használati feltételek között adott esetben szerepelniük kell kockázatcsökkentő intézkedéseknek.
               
            
         (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
   
   
      II. MELLÉKLET
      Az 540/2011/EU végrehajtási rendelet melléklete az alábbiak szerint módosul:
      
                  1.
               
               
                  az A. részben a Coniothyrium minitans COM/M/91-08 törzsre vonatkozó 71. bejegyzést el kell hagyni;
               
            
                  2.
               
               
                  a D. rész a következő bejegyzéssel egészül ki:
                  
                              Sorszám
                           
                           
                              Közhasználatú név, azonosító szám
                           
                           
                              IUPAC-név
                           
                           
                              Tisztaság (1)
                              
                           
                           
                              Jóváhagyás dátuma
                           
                           
                              Jóváhagyás lejárta
                           
                           
                              Egyedi rendelkezések
                           
                        
                              „11.
                           
                           
                              
                                 Coniothyrium minitans CON/M/91-08 törzs
                              Elérhetőségi száma a „Deutsche Sammlung von Mikroorganismen” (DSM) növénykultúra-gyűjteményben: DSM 9660
                              CIPAC-szám: 614
                           
                           
                              tárgytalan
                           
                           
                              Csíraképes spórák minimális száma:
                              1 × 1012 CFU/kg
                           
                           
                              2017. augusztus 1.
                           
                           
                              2032. július 31.
                           
                           
                              Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Coniothyrium minitans CON/M/91-08 törzsről szóló felülvizsgálati jelentésben és különösen annak I. és II. függelékében található megállapításokat.
                              Az átfogó értékelésben a tagállamoknak fokozott figyelmet kell fordítaniuk a következőkre:
                              
                                          —
                                       
                                       
                                          a szert kezelők és más dolgozók biztonsága, tekintettel arra, hogy a mikroorganizmusokat potenciális szenzibilizálóknak kell tekinteni.
                                       
                                    A gyártónak a gyártási folyamat során biztosítania kell a környezeti feltételek szigorú fenntartását és a minőség-ellenőrzési célú elemzést.
                              A felhasználási feltételek között adott esetben kockázatcsökkentő intézkedéseknek is szerepelniük kell.”
                           
                        
            
         (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.